(alias Latrodectus mactans)
In stoetgang oor sand treur sy oor haar jongste metgesel die giftige weduvrou wat die soveelste vrypas bied tot paar om hom gulsig deel te maak van haar. Kyk! onder haar roukleed lê geraamtes van besit maar berou sal sy nooit –doen dit immers weer– vreet hul op, want hul skiet ver te kort. Gespaar sal sy nie bly, want naas die vuurkool, kom ook `n uurglas by wat langsaam uitloop tot die dood hul skei. LitNet: 23 Augustus 2006 Lees Neil Cochrane se tweede gedig: "Verwisseling"
Terug na SkryfNet XII
Wil jy reageer op SkryfNet XII? Stuur kommentaar na webvoet@litnet.co.za om die gesprek verder te voer op SêNet, ons interaktiewe meningsruimte. Klik hier en sluit aan by ons nuusbrieflys vir jou weeklikse dosis oemf! Bij Jules International
Bij Kees French
Bistro Het Oude Raadhuis Seasonal, French, Mediterranean Smeltkroes – #Afrikaans – KarisMatiek
Smeltkroes – #Afrikaans
karisMatiek	Personal Blog	 July 16, 2019 May 31, 2020 2 Minutes
Ek moet jou bietjie iets vertel … Die lewe is mooi. Weet jy dit?
Ek het blomme gekry. Vir die eerste keer in ‘n baie lang tyd … twee bosse. Een vir my verjaarsdag – by ‘n vriendin. Daar was een sonneblom in, my gunsteling, die res was ‘n pragtige verskeidenheid. Die tweede bos was gestuur deur ‘n kêrel, ‘n ‘suitor’ noem mens hom sekerlik. Hy het gevra wat my gunsteling blomme was en toe stuur hy die wat hy kon kry.
Blomme. Blomme. Blomme. Dis lekker om hulle bietjie te kry in plaas daarvan om hulle self te koop – ek doen dit baie maklik. Blomme, soos die see, maak my rustig. Dis mooi. Dis kompleks. Kuns. Natuur. Natuurkuns. Soos berge. En bome. Maak my rustig.
Iets is besig om te gebeur in hierdie tyd. My hart was vir baie lank ongevoelig. My hart moet nou weer begin voel en dink. Mens moet besluite maak. En interessant genoeg is dit ‘n vermenging van Engels en Afrikaans – hierdie besluite, hierdie gedagtes, hoe dit uitredeneer woord, hoe woorde geplaas word, hoe konsepte bymekaar gemaak en uitmekaar gehaal word. Passie moet êrens geroer en losgelaat word – veral my passie vir die mens, konneksie, die dinge wat my hart roer, laat bokspring, laat glimlag.
Voor daar verkeerde gedagtes begin … daar is veel wat oordink moet word. Die passie is vir dit wat reg is wat my beker laat oorloop en ook vir dit wat verkeerd is, wat ook my beker laat oorloop … vreugde en onregte.
Hierdie jaar is ‘n smeltkroes jaar. Die hoogste temperature is bereik sodat ek dit kan bereik. Sodat die slapende ontwaak. Sodat ek kan brand, want daar is nog baie wat ek moet doen. Brandpunt. Vat jou mat, staan op en loop. Jou werk begin nou eers. Jou roeping is duidelik hoorbaar. Berei jouself voor. Die wagkamer is nie vir rus nie … dis vir voorbereiding.
Dinge gebeur. Mense stem nie saam nie, ander juig toe. Mense is fassinerend. Rigiede denke is soos mure waarmee jy jouself inhok. Afbrekende kritiek veroorsaak afgebrande brûe. Geen verhouding. Wees die skakel. Bou brûe. Gee drukkies. Reik uit. Omarm mekaar met liefde, warmte, gedagtes, gebede. Geniet dit wat dieselfde is en dit wat verskil. Ons weet daar is reëls. Ons weet daar is grense. Dit beteken nie ons kan nie barmhartig wees nie.
Die vure is gestook. Die Smeltkroes is in volle vlam! Hier is ek. In proses. Oppad.
Published July 16, 2019 May 31, 2020
Previous Post karisMatiek
Next Post 44 to 44 @ 4